దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మళ్లీ వాయిదా: ‘టాక్సీవాలా’ వెనక్కి.. మాస్ రాజా ముందుకు
‘పెళ్లి చూపులు’, ‘అర్జున్ రెడ్డి’, ‘గీత గోవిందం’ వంటి చిత్రాలతో కమర్షియల్ స్టామినా ఉన్న స్టార్‌గా రయ్ మంటూ దూసుకొచ్చిన విజయ్‌కి ‘నోటా’ చిత్రం పరాజయంతో బ్రేక్ పడినట్టయ్యింది. అయితే టాక్సీవాలా చిత్రంతో టాప్ గేర్‌లో పాత స్పీడ్‌ను అందుకునేందుకు ‘టాక్సీవాలా’ చిత్రంతో ప్రేక్షకుల ముందుకు వస్తున్నాడు.
Samayam Telugu | Updated:
Nov 4, 2018, 01:20PM IST
విజయ్ దేవరకొండ ‘టాక్సీవాలా’ విడుదలకు మళ్లీ బ్రేకులు పడ్డాయి. ‘పెళ్లి చూపులు’, ‘అర్జున్ రెడ్డి’, ‘గీత గోవిందం’ వంటి చిత్రాలతో కమర్షియల్ స్టామినా ఉన్న స్టార్‌గా రయ్ మంటూ దూసుకొచ్చిన విజయ్‌కి ‘నోటా’ చిత్రం పరాజయంతో బ్రేక్ పడినట్టయ్యింది. అయితే ‘టాక్సీవాలా’ చిత్రంతో టాప్ గేర్‌లో పాత స్పీడ్‌ను అందుకునేందుకు ఈ చిత్రంతో ప్రేక్షకుల ముందుకు వస్తున్నాడు.
రాహుల్ సంకృత్యాన్ అనే నూతన దర్శకుడితో.. జిఏ2 పిక్చ‌ర్స్ మ‌రియు యు.వి. క్రియేషన్స్ సంయుక్తంగా ఈ చిత్రాన్ని నిర్మించారు. వాస్తవానికి ఈ చిత్రం ‘గీతా గోవిందం’ ముందే విడుదల కావాల్సి ఉండగా.. పలు వాయిదాల అనంతరం నవంబర్ 16న విడుదల చేస్తున్నట్టు చిత్ర నిర్మాతలు అఫీషియల్‌గా ప్రకటించారు. అయితే మరోసారి ఈ చిత్రాన్ని వాయిదా వేస్తూ.. కొత్త విడుదల తేదీని ప్రకటించారు. విజయ్ వెనక్కి తగ్గటానికి మాస్ రాజా రవితేజ ‘అమర్ అక్బర్ ఆంటోని’ చిత్రమే కారణం.